Kürsəngi

Kürsəngi — Azərbaycan Respublikasının Salyan rayonunun inzibati ərazi vahidində kənd.

 Tarixi 
Kəndin ərazisində Kürsəngi dağı yerləşirki, burada da "Kürsəngi palçıq vulkanı" və "Kürsəngi küp qəbirlər nekropolu" yerləşir. Kürsəngi yatağıda bu ərazidə yerləşir.

Kənd əhalisinin bir qismi Qobustan rayonunun Çelov kəndi ərazisindən 1948-1949-cu illərdə 150 təsərrüfat kəndin ərazisinə köçmüşdür. Çelov kənd sakinlərinin Kürsəngi ətrafında vaxtı ilə Təpəli, Axundlu, Yolqırağı, Alyar və sair qışlaqları olmuşdur. Çelov kəndinin tərəkəmə camaatı burada 1600 dəvə, 30 min qoyun saxlamışlar. Sonralar Çelov kəndinin camaatının bir hissəsi Kürsəngi kəndində məskunlaşmışdır. Keçən əsrin ortalarında 1 №-li sovxozun 3 №-li Şöbəsinin malikanəsi yanında salınmış qəsəbə 1965-ci ildən yaxınlığındakı Kürsəngi dağının adı ilə adlandırılmışdır. Adının etimologiyasına dair bir çox nəzəriyylər vardır: Kürün səngidiyi yer olaraq- Kürsəngi; Kür və səng (farsca: daş, qaya) Kürsəngi-Kürdaşı olaraq və s. Azərbaycan Respublikası Ali Soveti Milli Şurasının 29 aprel 1992-ci il tarixli, 112 saylı Qərarı ilə Salyan rayonunun Kürsəngi qəsəbəsi Varlı kənd sovetindən ayrılaraq, bu qəsəbə mərkəz olmaqla Kürsəngi kənd soveti yaradılmışdır.

Dağ və kəndin ərazisi keçmişdə maldar ellərin qışlaq yeri olmuşdur.

 Coğrafiyası və iqlimi 
Kürsəngi kəndi Cənub-Şərqi Şirvan düzündə yerləşir.

 Əhalisi 
Kənd ərazisində təxminən 4000 nəfərdən çox əhali yaşayır.

Birinci və İkinci Qarabağ müharibəsi Şəhidləri:

Mayılov Qarabala

Atamoğlanov Əbülfət

Həmidov Əmrah

İmanov Səməndər

Görkəmli şəxslər:
 Əlipənah Bayramov – Jurnalist, "Xalq qəzeti"-nin keçmiş şöbə müdiri, "Əməkdar mədəniyyət işçisi".
 Zakir Bayramov – "Əməkdar müəllim".

 Din 
Kənddə "Hacı Səftər" məscidi dini icması fəaliyyət göstərir.MÜSƏLMAN DİNİ İCMALAR — 2016-cı ildə qeydiyyatdan keçənlər . scwra.gov.az 

 İstinadlar 

 Xarici keçidlər 
 http://www.azerbaijanphoto.com/cgi-bin/site/main2.cgi?choice=thelast;l=0;id=27352;s=3857 

 Həmçinin bax 
Kürsəngi dağı

Kürsəngi küp qəbirləri nekropolu

Kürsəngi palçıq vulkanı

Kürsəngi yatağı

Kateqoriya:Salyan rayonunun kəndləri